ViLLEä käytetään lukuisissa projekteissa esimerkiksi matematiikan, ohjelmoinnin ja kielten opetukseen. Projektit
Olet täälläEtusivu » Projektit
Lukioteko on Turun kaupungin koordinoima ESR-hanke, jossa ViLLE Team on mukana kehittämässä uusia tapoja korkeakouluopintojen tarjoamiseksi jo lukioissa. Valmiina työelämään -hanke (VALTE) on valtakunnallinen usean oppilaitoksen yhteinen ESR-rahoitteinen kehittämishanke. Hankkeessa kehitetään opiskelijoiden työelämävalmiuksia ja tarjotaan välineitä työhyvinvoinnin ylläpitämiseen. Hankkeen päätoteuttaja on Turun yliopisto ja prof. Jouni Isoahon vetämässä projektiryhmässä työskentelevät ViLLE Teamista Peter Larsson ja Erno Lokkila.
Ohjelmointikurssi yläasteelle on LUMA-keskus Suomen rahoittama projekti, jossa kehitetään opetusteknologiaa hyödyntävän ohjelmointikurssin materiaalit yläkouluille. Projektia pilotoidaan opetuskäytössä Armfeltin koulussa syksystä 2015 alkaen. Hanke on päättynyt vuonna 2016 ja kurssi on vapaassa jaossa ViLLEssä. Mikäli suunnittelet kurssin käyttöönottoa tilaa harjoitustehtävien malliratkaisut sähköpostilla tai yhteydenottolomakkeen kautta. "Yliopistotasoinen ohjelmointi osaksi lukion kurssitarjotinta" on Opetushallituksen rahoittama projekti, jossa kehitetään opetusteknologiaa hyödyntävän ohjelmointikurssin materiaalit lukioille. Projektia pilotoidaan Salon lukiossa syksystä 2015 alkaen. Hanke on päättynyt vuoden 2016 lopussa, ja sen lopputuotteena on levityksessä kaksi käyttävalmista ohjelmointikurssia lukioiden vapaasti käytettäväksi.